ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಸಯನೈಡ್ಗಳು
ಸಯನೈಡ್‍ಗಳು
	-ಅಓ ಗುಚ್ಛವುಳ್ಳ ಕಾರ್ಬನಿಕ ಮತ್ತು ಅಕಾರ್ಬನಿಕ ಸಂಯುಕ್ತಗಳ ಸರ್ವನಾಮ. ಇವು ಹೈಡ್ರೊಜನ್ ಸಯನೈಡ್ ಅಥವಾ ಹೈಡ್ರೊಸಯನಿಕ್ ಆಮ್ಲದಿಂದ ವ್ಯುತ್ಪನ್ನವಾದ ಲವಣಗಳು. ಅನೇಕ ಸಯನೈಡುಗಳು ಪ್ರಬಲ ವಿಷಗಳು.

	ಹೈಡ್ರೊಜನ್ ಸಯನೈಡ್ ಎರಡು ರೂಪಗಳಲ್ಲಿ ಲಭ್ಯ: ಊಅಓ ಮತ್ತು ಊಓಅ. ಮೊದಲನೆಯದರ ಕಾರ್ಬನಿಕ ವ್ಯುತ್ಪನ್ನಗಳನ್ನು ನೈಟ್ರೈಲ್ ಅಥವಾ ಸಯನೈಡುಗಳೆಂದೂ ಎರಡನೆಯದ್ದರನ್ನು ಐಸೊನೈಟ್ರೈಲ್ ಅಥವಾ ಐಸೊಸಯನೈಡುಗಳೆಂದೂ ಕರೆಯುತ್ತಾರೆ.

	ಅಕಾರ್ಬನಿಕ ಸಯನೈಡುಗಳಿಗೂ ಹ್ಯಾಲೈಡುಗಳಿಗೂ ಬಲು ಸಾಮ್ಯವಿದೆ ಎಂದೇ, ಹ್ಯಾಲೊಜಿನಾಯ್ಡ್ ಅಥವಾ ಮಿಥ್ಯಹ್ಯಾಲೊಜನ್ ಗಳು ಎಂದೂ ಇವನ್ನು ಕರೆಯುತ್ತಾರೆ. ಸಯನೈಡ್ (-ಅಓ), ಸಯನೇಟ್ (-ಔಅಓ), ಥಯೊಸಯನೇಟ್ (-Sಅಓ), ಸಯನೊಜನ್ (-(ಅಓ)2) ಮುಂತಾದವೆಲ್ಲ ಈ ವರ್ಗದವು. ಅಕಾರ್ಬನಿಕ ಸಯನೈಡುಗಳ ಪೈಕಿ ಸೋಡಿಯಮ್, ಪೊಟ್ಯಾಸಿಯಮ್ ಮತ್ತು ಕ್ಯಾಲ್ಶಿಯಮ್ ಸಯನೈಡುಗಳಿಗೆ ವಾಣಿಜ್ಯ ಮಹತ್ತ್ವವಿದೆ. ಸಯನೈಡುಗಳಿಗೆ ಸಯನೊ ಸಂಕೀರ್ಣಗಳನ್ನು ರೂಪಿಸುವ ಸಾಮಥ್ರ್ಯವಿದೆ. ಉದಾ: ಂu(ಅಓ)2, ಂg(ಅಓ)2, ಈe(ಅಓ)6. 

	ವಿದ್ಯುಲ್ಲೇಪನದಲ್ಲಿ ಲೇಪನಸ್ನಾನವಾಗಿ (ಪ್ಲೇಟಿಂಗ್ ಬಾತ್), ಅದುರುಗಳಿಂದ ಚಿನ್ನ ಮತ್ತು ಬೆಳ್ಳಿ ಆರಿಸಲು,  ಉಕ್ಕಿನ ಮೇಲ್ಮೈಯನ್ನು ಗಡಸು ಮಾಡಲು ಅಥವಾ ನೈಟ್ರೈಡೀಕರಿಸಲು (ಕೇಸ್ ಹಾರ್ಡನಿಂಗ್), ಪೀಡೆನಾಶಕಗಳ (ಪೆಸ್ಟಿಸೈಡ್) ತಯಾರಿಯಲ್ಲಿ, ವಿಶ್ಲೇಷಕ ರಸಾಯನವಿಜ್ಞಾನದಲ್ಲಿ ಲೋಹಗಳನ್ನು ಪ್ರತ್ಯೇಕಿಸಲು ಸಯನೈಡುಗಳ ಬಳಕೆ ಉಂಟು.	
(ಎಚ್.ಜಿ.ಎಸ್.)

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ